মৌলভীবাজারের কমলগঞ্জে সম্পত্তি নিয়ে বিরোধের জের ধরে সন্ত্রাসী হামলায় গুরুতর আহত হয়ে এক বৃদ্ধা এখন হাসপাতালে চিকিৎসাধীন। এ ব্যাপারে কমলগঞ্জ থানায় একটি মামলা হয়েছে। কমলগঞ্জ থানায় দায়েরকৃত মামলা সূত্রে জানা যায়, শমশেরনগর ইউনিয়নের সোনাপুর গ্রামের সফিক মিয়া (৬০) এর সাথে দীর্ঘদিন যাবত পৈত্রিক সম্পত্তি নিয়ে একই গ্রামের রায়হান উদ্দিন, জাহাঙ্গীর মিয়া ও রকিব উদ্দিন গংদের বিরোধ চলে আসছে। এ নিয়ে আদালতে একটি মামলাও বিচারাধীন আছে। এই পূর্ব বিরোধের জের ধরে গত সোমবার সকাল ৮টায় সোনাপুর গ্রামে বাড়ির সামনের রাস্তায় বের হলে বৃদ্ধ সফিক মিয়ার উপর পূর্ব পরিকল্পিতভাবে দেশীয় অস্ত্রশস্ত্র সহকারে একই গ্রামের রায়হান উদ্দিন, জাহাঙ্গীর মিয়া ও রকিব উদ্দিন গংরা অতর্কিতে হামলা চালায়। হামলায় বৃদ্ধা সফিক মিয়ার মাথাসহ শরীরের বিভিন্ন অংশে মারাতক জখমপ্রাপ্ত হয়। বৃদ্ধার আর্তচিৎকারে পাশ্ববর্তী লোকজন ছুটে আসলে হামলাকারীরা এ ব্যাপারে মামলা করলে ফল ভাল হবে না বলে শাসিয়ে চলে যায়। গুরুতর আহত সফিক মিয়াকে সাথে সাথে কমলগঞ্জ উপজেলা স্বাস্থ্য কমপ্লেক্সে ভর্তি করা হয়। এ ঘটনায় সফিক মিয়ার মেয়ে মোছা: শিল্পী আক্তার বাদী হয়ে তিনজনের নাম উল্লেখ করে অজ্ঞাতনামা আরো ২/৩ জনকে আসামী করে গত বুধবার কমলগঞ্জ থানায় একটি মামলা দায়ের করেন। তবে এ রিপোর্ট লেখা পর্যন্ত পুলিশ কোন আসামীকে গ্রেফতার করতে পারেনি। মামলার তদন্তকারী কর্মকর্তা শমশেরনগর পুলিশ ফাঁড়ির এসআই রফিকুল ইসলাম বলেন, পুলিশ আসামীদের গ্রেফতারে চেষ্টা চালিয়ে যাচ্ছে কমলগঞ্জ প্রতিনিধি॥